מס על חוסר ילדים

המס על חוסר ילדים (ברוסית: налог на бездетность) היה מס שהוטל בברית המועצות ובמדינות קומוניסטיות נוספות, החל משנות ה-40 של המאה ה-20 כחלק ממדיניות הנטליזם  של המדינות הקומוניסטיות.

משטרו של יוסיף סטלין יצר את המס במטרה לעודד ילודה בקרב מבוגרים, ובכך להגדיל את אוכלוסיית ברית המועצות. המס, שעמד על 6% מההכנסה, הוטל על גברים חסרי ילדים בגילאים 25 עד 50, ועל נשים נשואות חסרות ילדים בגילאים 20 עד 45.

המס היה קיים עד התפרקות ברית המועצות, אף על פי שלקראת סופה, ירד שיעור המס מ-6% והיה לא משמעותי.

ברית המועצות 
בברית המועצות, המס על גברים חסרי ילדים בגילאים 25 עד 50, ועל נשים נשואות חסרות ילדים בגילאים 20 עד 45, היה קיים מ-1941 ועד 1990. המס עמד על 6% מהכנסתו של האדם חסר הילדים, אך היו מקרים יוצאים מן הכלל:
 מי שילדיו נהרגו במהלך מלחמת העולם השנייה לא היה צריך לשלם את המס, וגם לא גיבורי מלחמה שקיבלו עיטורים.
 סטודנטיים רבים הצליחו להשיג פטור ממס הכנסה, כיוון שהרוויחו פחות מ-70 רובל.
 אנשים שלא היו יכולים להביא ילדים מבחינה בריאותית קיבלו גם הם פטור מן המס, ולכן גברים רבים טענו לאי-פוריות, והביאו מסמכים מזויפים בשביל להתחמק מן המס.
 נזירים ונזירות קיבלו גם הם פטור מן המס.

לאחר 1990, הרף לפטור ממס הכנסה עלה ל-150 רובל, מה שאומר שעל ה-150 רובל הראשונים שבן אדם הרוויח הוא לא היה צריך לשלם עליהם את המס.

בשנת 1991 בוטל המס על חוסר ילדים עבור נשים, ובשנת 1992 התפרקה ברית המועצות, והמס בוטל.

פולין 
ב-1946, פולין הקומוניסטית הטילה מס דומה בשם Bykowe  (בפולנית מס השור (שור היא מילה נרדפת לגברים רווקים בפולנית)). בהתחלה, המס הוטל על כל האנשים הרווקים וחסרי הילדים מעל גיל 21 (מ-1 בינואר 1946 ועד 29 בנובמבר 1956).

ולאחר מכן הרף עלה לכל האנשים הרווקים וחסרי הילדים מעל גיל 25 (מ-30 בנובמבר 1956 ועד 1 בינואר 1973)

רומניה 
מיסים על חוסר ילדים היו חלק מהמדיניות הנטליסטית של ניקולאה צ'אושסקו, שליטה של רומניה הקומוניסטית בשנים 1967 עד 1989. בנוסף להוצאתם של ההפלות ואמצעי המניעה אל מחוץ לחוק בשנת 1967, היו גם כמה וריאציות של מיסים על חוסר ילדים במהלך השנים 1977 ועד 1986. אזרחים רווקים נאלצו לשלם קנס של בין 8 ל-10 אחוזים מהכנסתם.

השפעות והצעות 

במהלך תקופת ברית המועצות, לרוסיה היה שיעור ילודה גבוה יותר מאשר בשנים שלאחר נפילת ברית המועצות, מה שהוביל לכך שחלק מהפוליטיקאים הרוסים הציעו להחזיר את המס על חוסר ילדים.

לפי משרד הבריאות של רוסיה, שיעור הילודה ירד מ-2.19 ילדים לאישה ל-1.17 ילדים לאישה לאחר נפילת ברית המועצות, בין שיעורי הילודה הנמוכים בעולם. ולכן חלק מן המנהיגים הרוסיים תיארו את המצב הדמוגרפי ברוסיה כ"משבר", ואכן, עד שנת 2012 אוכלוסיית רוסייה הייתה במגמת ירידה מתמדת.

בעוד אף אחת מן ההצעות להחזיר את המס לא התממשה, הצעות אחרות דומות כן. לדוגמה, נשיא רוסיה ולדימיר פוטין חיקק חוק שנותן תמריצים כספיים לנשים שמוכנות להביא ילד שני.

ב-2018 הוצע ברפובליקה העממית של סין להחיל חוק דומה על חוסר ילדים, כדי להתמודד עם בעיות הילודה שנוצרו בעקבות חוק הגבלת ילודה בסין שהיה קיים עד 2015.

ראו גם 
 תמורה דמוגרפית
 אל-הורות
 הגבלת ילודה בסין

הערות שוליים 

ברית המועצות: דמוגרפיה
ברית המועצות: כלכלה
ברית המועצות: חוק ומשפט
אל-הורות
עידוד ילודה
הרפובליקה העממית הפולנית
רומניה הקומוניסטית
חוסר ילדים